หากถึงนึกร้านปลาเผาในย่านนี้หลายคนคงต้องนึกถึงร้านนี้เป็นอันดับต้นๆ ด้วยความที่ร้านใหญ่อยู่ติดริมถนนสะดุดตา หาง่าย มีที่จอดรถสะดวกสบาย 

มาร้านปลาเผา หากไม่สั่งปลาเผาก็มาไม่ถึง ปลาทับทิมตัวขนาดใหญ่กำลังดีราคาประมาณ 350-380 บาท มาพร้อมชุดผักแถมเส้นหมี่และขนมจีน พร้อมน้ำจิ้มสุดแซ่บและน้ำจิ้มเมี่ยงคำ โดยส่วนตัวคิดว่าปลาไซส์ใหญ่จริง แต่วันที่ไปทานความสดกับราคาที่ส่วนตัวคิดว่าแพงเกินไป เลยไม่ค่อยถูกใจซักเท่าไหร่

นอกจากนี้ทางร้านยังมีอีกหลากหลายเมนูให้ได้ทาน อาทิ คอหมูย่าง เนื้อหมูหนากำลังดี หอยนางรมสดพร้อมเครื่องเคียง ที่คาดว่าสดกว่าปลาเผาที่เป็นเมนูแนะนำอีก 

โดยส่วนตัวคิดว่าปลาเผาของร้านนี้มีราคาแพงเกินไป หากเทียบกับคุณภาพ

ส่วนน้ำจิ้มหากใครทานเผ็ดได้น้อย มาร้านนี้รับรองคุณจะต้องทานแต่น้ำจิ้มเมี่ยงที่มีรสชาติหวานอย่างเดียวแน่ๆ เพราะน้ำจิ้มซีฟู๊ดของที่นี่เผ็ดมาก